google/wiki40b huggingface dataset:
मित्रता

मित्रता या  दोस्ती  दो या अधिक व्यक्तियों के बीच पारस्परिक लगाव का संबंध है। जब दो दिल एक-दूसरे के प्रति सच्ची आत्मीयता से भरे होते हैं, तब उस सम्बन्ध को मित्रता कहते हैं। यह संगठन की तुलना में अधिक सशक्त अंतर्वैयक्तिक बंधन है। 
मित्रता की अवधारणा, स्वरूप और उसके सामाजिक-मनोवैज्ञानिक पक्षों का समाजशास्त्र, सामाजिक मनोविज्ञान, नृतत्वशास्त्र, दर्शन, साहित्य आदि आकादमिक अनुशासनों में अध्ययन किया जाता रहा है। इससे संबंधित अनेक सिद्धांतों का प्रतिपादन किया गया है। जैसे कि सामाजिक विनिमय सिद्धांत, साम्य सिद्धांत, संबंधात्मक द्वंद्ववाद, आसक्ति पद्धति आदि। विश्व खुशहाली डाटाबेस के अध्ययनों में पाया गया है कि करीबी संबंध रखने वाले लोग अधिक खुश रहते हैं। 
मित्रता के कई रूप होते हैं। इन रूपों में देशगत भिन्नताएं भी होती हैं किंतु कुछ विशेषताएं हर प्रकार की मित्रता में मिलती हैं। जैसे कि - आसक्ति, संवेदना, समानुभूति, ईमानदारी, परोपकारिता, करुणा, क्षमा, पारस्परिक समझ, भरोसा, सुखद साथ, एकत्व क्षमता, गलती करने में मित्र से निर्भयता आदि। यद्यपि कौन से लोग मित्र बन सकते हैं इसकी कोई व्यवहारिक सीमा नहीं है तथापि प्रायः उनकी पृष्ठभूमि, व्यवसाय, हित और रुचियाँ समान होती हैं। वे प्रायः एक ही क्षेत्र से संबद्ध होते हैं।

मित्र के कर्तव्य

एक मित्र होने का अर्थ यह नहीं है कि आप किसी मजाक, बातचीत, एक चाय का कप या एक गुदगुदाती कहानी का हिस्सा बनें। बल्कि इसका मतलब है अपने सच्चे और ईमानदार हिस्से को साझा करना। मित्रता महज एक औपचारिकता नहीं, बल्कि एक बड़ा उत्तरदायित्व है जिसे दोनों पक्षों को स्वेच्छा से ओढना पड़ता है।
मित्र का कर्तव्य इस प्रकार बताया गया है : "उच्च और महान कार्य में इस प्रकार सहायता देना, मन बढ़ाना और साहस दिलाना कि तुम अपनी निज की सामर्थ्य से बाहर का काम कर जाओ।"

मित्र चयन

हिंदी के आलोचक रामचंद्र शुक्ल मित्रों के चुनाव को सचेत कर्म बताते हुए लिखते हैं कि - "हमें ऐसे ही मित्रों की खोज में रहना चाहिए जिनमें हमसे अधिक आत्मबल हो। हमें उनका पल्ला उसी तरह पकड़ना चाहिए जिस तरह सुग्रीव ने राम का पल्ला पकड़ा था। मित्र हों तो प्रतिष्ठित और शुद्ध ह्रदय के हों। मृदुल और पुरूषार्थी हों, शिष्ट और सत्यनिष्ठ हों, जिससे हम अपने को उनके भरोसे पर छोड़ सकें और यह विश्वास कर सके कि उनसे किसी प्रकार का धोखा न होगा।"
हेट स्टोरी 2

हेट स्टोरी 2 भारतीय हिन्दी फिल्म है, जिसका निर्माण विशाल पाण्ड्य ने किया है। इस फिल्म में सुशांत सिंह, सुरवीन चावला और जय भानुशाली मुख्य किरदार में हैं। इस फिल्म का प्रदर्शन 18 जुलाई 2014 को सिनेमाघरों में किया गया।

कहानी

कहानी की शुरुआत एक कब्रिस्तान से होती है। एक बूढ़ा व्यक्ति कब्र के पास फूल रखते रहता है, तभी उसे एक कब्र से आवाज आती है। जब वो उस कब्र को खोलता है तो उसमें एक लड़की मिलती है, वो उसे अस्पताल ले जाता है। वहीं पुलिस अफसर डॉक्टर से कहता है कि यदि लड़की को होश आ जाये तो उसे जल्द से जल्द बता दे। वो किसी को फोन पर बताता है कि लड़की जिंदा है। अस्पताल में कोई उसे मारने की कोशिश करता है, और उसी प्रयास में लड़की होश में आ जाती है और अस्पताल से भाग जाती है।
नयन

नयन का अर्थ होता है आँख।
बिरला अकादमी आफ आर्ट एण्ड कल्चर

यह अंग्रेजी और हिन्दी पुस्तकों के एक प्रमुख प्रकाशक हैं।
चंद्रताल

झील

इसके चंद्रमा जैसे आकार के कारण इसका यह नाम पड़ा। लाहौल-स्पीति जिले के लाहौल क्षेत्र में स्थित यह दुर्गम झील ट्रेकिंग व कैंपिंग जैसी रुचि वाले साहसी पर्यटकों में अति प्रसिद्ध है। 
चन्द्र ताल का व्यास लहभग २.५ किलोमीटर है तथा झील के चारों ओर विशाल मैदान हैं, जो कि वसंत/गरमी के मौसम में कई प्रकार की वनस्पति व जंगली फूलों से भर जाता है। चरवाहे इसे चरागाहों के रूप में प्रयोग करते हैं और पर्यटक कैंप लगाने के लिए। झील के बीचों बीच एक टापू भी है, जिसे समुद्र टापू कहा जाता है।
आश्चर्य की बात यह भी है कि इस झील में पानी के आने का कोई स्रोत दिखाई नहीं पड़ता जबकि निकलने का रास्ता स्पष्ट है। इसका अर्थ यह लगाया जा सकता है कि पानी का स्रोत झील में धरती के नीचे से ही है। 
चंद्र ताल से 30 कि॰मी॰ (98,000 फीट) की दूरी पर सूरज ताल भी दर्शनीय है।

चेनाब का उद्गम

चंद्र ताल से चंद्र नदी का उद्गम होता है और सूरज ताल से भागा नदी का। लाहौल स्पीति के जिला मुख्यालय केलांग से ७ किमी दूर, पत्तन घाटी के टाण्डी गांव के पास दोनों मिल कर चंद्रभागा नदी का रूप ले लेती हैं जो कि जम्मू-कश्मीर में जाकर चेनाब कहलाने लगती है।
नारायण राणे

कैरिअर

3 जुलाई 2005 को राणे ने शिवसेना छोड़ी और उसके बीस दिनों के बाद महाराष्ट्र विधानसभा से बाहर हो गए। उनके ऐसा करने के पीछे का कारण जाहिर तौर पर पार्टी और पार्टी मुखिया बालासाहेब ठाकरे द्वारा उन्हें दरकिनार करना था और उनके बेटे उद्धव ठाकरे का आगे बढ़ना था। इसके बाद काफी नाटकबाजी हुई और बहुत विचार करने के बाद वे भारतीय राष्ट्रीय कांग्रेस में भर्ती हो गए और महाराष्ट्र के राजस्व मंत्री का पद प्राप्त किया, जो कि एक शक्तिशाली पद है। राणे ने कोंकण क्षेत्र के अपने माल्वन सीट पर कांग्रेस की टिकट पर फिर से चुनाव की मांग की और शिवसेना की भारी टक्कर और आयोजित अभियान के बावजूद वे 50,000 से भी अधिक मत से जीते. यहां तक कि उन्होंने शिवसेना विधायक पार्टी को भी भंग कर दिया था और यह आशंका थी कि यह पार्टी राज्य में अपने कनिष्ठ साथी भारतीय जनता पार्टी (भाजपा) को अपने विपक्ष के नेता का पद खो देगी. हालांकि, यह प्रवृत्ति उलटने लगी जब इनके उम्मीदवारों को लगातार शिकस्त प्राप्त होने लगी, क्योंकि सेना ने घर-घर जाकर अपने चुनावी अभियान को तेज किया था, विशेष रूप से उद्धव ठाकरे ने, जिन्हें लोगों का विश्वास प्राप्त हुआ।
2007 में, इनके उम्मीदवार मुंबई के विधानसभा उप-चुनाव में हार गए और वे मुंबई नगरपालिका चुनाव में भी किसी प्रकार का प्रभाव दिखाने में असमर्थ रहे, जहां शिवसेना और बीजेपी ने लगातार तीसरी बार जीत का परचम लहराया.
दिसंबर 2007 में, एक बार फिर मुख्यमंत्री पद को सुरक्षित करने के प्रयास में वे अपनी ही पार्टी के आधिकारिक मुख्यमंत्री विलासराव देशमुख, को चुनौती देने के चलते जनता के खिलाफ हो गए।

प्रहार

मुख्यमंत्री की कुर्सी भले ही उनसे काफी दूर हो गई हो, लेकिन राजस्व मंत्री नारायण राणे ने अपने 'प्रहार' अखबार की शुरूआत कर जल्द ही 'चीफ' उपनाम को प्राप्त किया, इसका शुभारम्भ 8 अक्टूबर 2008 को किया गया। अखबार का संचालन एनसीपी प्रमुख शरद पवार और महाराष्ट्र के सहकारिता मंत्री पतंगराव की उपस्थिति में किया गया।
'प्रहार', एक मराठी अखबार है जिसका प्रकाशन, राणे प्रकाशन प्राइवेट लिमिटेड से होता है - महाराष्ट्र के राजस्व मंत्री नारायण राणे का एक प्रकाशन उद्यम - इस मराठी अखबार के वे 'चीफ संपादक' हैं। वयोवृद्ध पत्रकार अल्हड गोडबोले 'प्रहार' के संपादक हैं।
समाचार पत्र के बारे में बोलते हुए राणे ने कहा कि अखबार सार्वजनिक जागरूकता और क्रांति के लिए एक शक्तिशाली हथियार होता है और वे इसे ही महाराष्ट्र के विकास के लिए उपयोग करना चाहते थे। अपने अखबार के पहले पन्ने पर हस्ताक्षरित संपादकीय में, राणे ने कहा, "मैं एक राजनेता हूं. पिछले 40 वर्षों में मुझे कई राजनीतिक पदों पर कार्यरत रहने का सम्मान मिला है। शिव सेना में 39 साल तक काम करने के बाद मेरा कांग्रेस में शामिल होना आवश्यक था। मुझे लगता है यह मेरे जीवन में भाग्य का खेल है।"
आई मिलन की रात (1991 फ़िल्म)

दल

कितने दिनो के बाद आइ सजना रात मिलन कि
ठाडिया, राजस्थान

भौगोलिक विवरण

ठाडिया गांव में लोग ज्यादातर खेती के कार्यों पर ही निर्भर करते हैं इस कारण यहां की भूमि का अच्छा होना स्वाभाविक है। गर्मियों के दिनों में यहां पर काफी गर्मी पड़ती है। साथ ही आंधी लू का सिलसिला तो चलता रहता है। गांव में अधिकतर लोग तो अपनी - अपनी ट्यूबवेल के जरिये खेती के कामों में ही व्यस्त रहते हैं जबकि खदान में भी लोग काम करते हैं।
बिएन दे इंतेरेस कल्चरल

बिएन दे इंतेरेस कल्चरल स्पेनिश विरासत के पंजीकरण की एक श्रेणी है।  इस श्रेणी आग़ाज़ 1985 से हुआ जब इसने मोमेन्टो नाश्ननल (स्पेन) का स्थान लिया ताकि और व्यापक स्तर पर सांस्कृतिक सम्पत्ति को अब बि एन दे इंतेरेस कल्चरल के अंतर्गत लाया जा सके।
"बिएन" का अर्थ अर्थशास्त्र की तरह वस्तु पर होता है और इस प्रकार से "बिएन दे इंतेरेस कल्चरल" का अर्थ सांस्कृतिक-दृष्टि से बहुमूल्य वस्तु होता हालाँकि इसका ठीक-ठीक अनुवाद "सांस्कृतिक विरासत" हो सकता है क्योंकि स्पेन अब केवल वस्तुओं के रूप वाली विरासत जैसे चल और अचल सम्पत्ति की ही नहीं देख-रेख करता बल्कि अप्रत्यक्ष संपत्ति के रूप में मौजूद राष्ट्रीय सम्पत्ति भी उसके दायरे में आती है। अंतिम श्रेणी की एक मिसाल सिलबो गोमेरो भाषा है जिसे अब "बिएन दे इंतेरेस कल्चरल" के अंतर्गत लाया गया है।

क्षेत्रीय रूप से भिन्न प्रकार

यह गाँव एक conjunto Etnológico के रूप में मान्यता प्राप्त है। [5]
स्पेन की प्रणाली के अनुसार क्षेत्र अपनी सांस्कृतिक विरासत के लिए अपने स्वयं की पंजीकरण प्रणाली बना सकते हैं पात्रिमोनियो हिस्टॉरिको एस्पानियॉल - Patrimonio Histórico Español देखें)। स्वायत्त समुदायों के बीच दृष्टिकोण में कुछ मतभेद हो चुके हैं। एक उदाहरण बैलों से भिड़ना (bullfighting) है (जिसे एक राष्ट्रीय स्तर पर संस्कृति मंत्रालय द्वारा नियंत्रित किया जाता) है।  मैड्रिड में सरकार बैलों से भिड़ने को सांस्कृतिक विरासत के रूप में संरक्षित करना चाहती है जबकि क्षेत्रीय स्तर पर कातालोन्या सरकार ने 2012 से इस पर प्रतिबंध लगा दिया है।
महमूदिया मस्जिद

इतिहास

कहा जाता है कि महमूदिया मस्जिद का प्रारंभिक निर्माण 1730 में राज्यपाल शेख मोहम्मद अल-खलीली के आदेश पर हुआ था। एक सैबिल (फव्वारा), मस्जिद की दक्षिणी दीवार में है, 18 वीं और 19वीं शताब्दी की शुरुआत में एकर के गवर्नर सलमान पाशा के द्वारा निर्माण गया है। वर्तमान मस्जिद का अधिकांश भाग 1812 में गाजा के तुर्क राज्यपाल और जफ़ा, मुहम्मद अबू-नब्बूट द्वारा बनाया गया था। मुख्य आंगन, मस्जिद के पश्चिमी भाग में स्थित है,
कर का स्वर्ग

कर के स्वर्ग या 'टैक्स हेवन' (tax haven) उन देशों को कहते हैं जहाँ अन्य देशों की अपेक्षा बहुत कम कर लगता है, या बिलकुल कर नहीं लगता। ऐसे देशों में कर के अलावा भी बहुत सी गतिविधियाँ चलतीं हैं। ऐसे देश टैक्स में किसी प्रकार की पारदर्शिता नहीं रखते न ही किसी प्रकार की वित्तीय जानकारी को साझा करते हैं। ये देश उन लोगों के लिए स्वर्ग (हैवन) हैं, जो टैक्स चोरी करके पैसे इन देशों में जमा कर देते हैं।
ऐसे देशों में पैसे जमा करने पर वे पैसे जमा करने वाले व्यक्ति या संस्था के बारे में कुछ भी नहीं पूछते। यही कारण है कि टैक्स चोरों के लिए ऐसे देश स्वर्ग जैसे होते हैं, जो अपने देश से पैसे इन देशों में कालेधन के रूप में जमा कर देते हैं।
स्विट्ज़रलैंड ही नहीं, एशिया में सिंगापुर, मलेशिया, हांगकांग, मॉरिशस, मालदीव, दुबई और बहरीन, यूरोप में ऑस्ट्रिया, बेल्जियम, मोनाको, आदि कर के स्वर्ग हैं।
प्रेम शक्ति

संक्षेप

गंगवा (गोविंदा) और गौरी (करिश्मा कपूर) प्यार में हैं, लेकिन उन युवा प्रेमियों को शादी करने की अनुमति नहीं मिलती है। एक रात वे भाग जाते हैं और खुद को एक दुष्ट ऋषि (पुनीत इस्सर) की गुफा में पाते हैं। वो नागराज (नितीश भारद्वाज) को एक मणि देने के लिए मजबूर करने की कोशिश कर रहा है। जिससे उसे अमर होने के लिये अमृत बनाने में जरूरत पड़ेगी। यह घटना केवल पूर्णिमा की इस रात को हो सकती है। यह दिन केवल पच्चीस वर्ष में ही आता है। युवा प्रेमी जोड़ा साँप की रक्षा करते हैं और ऋषि की योजना को ध्वस्त करते हैं। क्रोधित ऋषि गौरी को एक पत्थर में बदल देता है और सदमे का सामना करने में असमर्थ, गंगवा मर जाता है। लेकिन जादुई साँप यह घोषणा करता है कि गंगवा का पुनर्जन्म होगा,  गौरी के लिए दिल में प्यार के साथ और पच्चीस साल बाद वे एक दूसरे से फिर से मिलेंगे।
25 साल बाद गंगवा का कृष्णा के रूप में फिर से जन्म होता है और अपनी मां के साथ एक गरीब जीवनशैली जीता है। वह चाहती हैं कि वह पिंकी से शादी करे, लेकिन कृष्णा खुद को पहले स्थापित करना चाहते है। उसे एक पुतला निर्माता के साथ नौकरी मिलती है, और वो नागराज की मदद से, गौरी जैसा जीवित पुतला बनाता है। उस का नियोक्ता रोमियो को इस पुतले को बेच देता है, जो केवलचंद द्वारा संचालित एक विभाग की दुकान का कर्मचारी है। कृष्णा इस दुकान में सिर्फ पुतले के पास रहने के लिए रोजगार लेता है। वो पुतला केवल तब ही जीवित होता है जब वह उसके साथ अकेला होता है। वो पुतला खुद को करिश्मा कहता है। कृष्णा को पता नहीं है कि अगली पूर्णिमा पर, उसके प्यारे को फिर से वही बदला लेने वाले तांत्रिक द्वारा पत्थर में बदल दिया जाएगा। उसके नियंत्रण में ना केवल नागराज होगा, बल्कि वह यह भी सुनिश्चित करेगा कि कृष्णा जीवित नहीं रहे।
चंदेरी

इतिहास

चंदेरी को चित्तौड़ के राणा सांगा ने सुलतान महमूद खिलजी से जीतकर अपने अधिकार में कर लिया था। लगभग सन् १५२७ में मेदिनी राय नाम के एक राजपूत सरदार ने, जब अवध को छोड़ सभी प्रदेशों पर मुगल शासक बाबर का प्रभुत्व स्थापित हो चुका था, चंदेरी में अपनी शक्ति स्थापित की। फिर मुगलो को हराकर  पूरनमल जाट ने इसे जीता।शेरशाह सूरी ने पूरणमल जाट के समय चंदेरी के दुर्ग ओर आक्रमण किया था लेकिन शेरशाह सूरी इस दुर्ग को जीत पाने में असमर्थ सिद्ध हुआ तो शेरशाह सूरी ने धोखे से संधि वार्ता के बहाने छल से पूरणमल जाट की हत्या कर दी और अंत में शेरशाह ने आक्रमण किया।शेरशाह सूरी ने कत्लेआम की आज्ञा दी और भयंकर मारकाट के बाद किले को जीत लिया

चन्देरी किला

यह किला चन्देरी का सबसे प्रमुख आकर्षण है। बुन्देला राजपूत राजाओं द्वारा बनवाया गया यह विशाल किला उनकी स्थापत्य कला की जीवंत मिशाल है। किले के मुख्य द्वार को खूनी दरवाजा कहा जाता है। यह किला पहाड़ी की एक चोटी पर बना हुआ है। यह पहाड़ी की चोटी नगर से 71 मीटर ऊपर है। यह मुगावली से ३८ किलोमीटर मीटर दूर है। २०१८ की बालीवुड फिल्म स्त्री के बहुत से दृश्यों की शूटिंग यहीं पर हुई है ।

कोशक महल

इस महल को 1445 ई. में मालवा के महमूद खिलजी ने बनवाया था। यह महल चार बराबर हिस्सों में बंटा हुआ है। कहा जाता है कि सुल्तान इस महल को सात खंड का बनवाना चाहता था लेकिन मात्र ३ खंड का ही बनवा सका। महल के हर खंड में बॉलकनी, खिड़कियों की कतारें और छत की गई शानदार नक्कासियां हैं।

परमेश्वर ताल

इस खूबसूरत ताल को बुन्देला राजपूत राजाओं ने बनवाया था। ताल के निकट ही एक मंदिर बना हुआ है। राजपूत राजाओं के तीन स्मारक भी यहां देखे जा सकते हैं। चन्देरी नगर के उत्तर पश्चिम में लगभग आधे मील की दूरी पर यह ताल स्थित है।

ईसागढ़

चन्देरी से लगभग ४५ किलोमीटर दूर ईसागढ़ तहसील के कडवाया गांव में अनेक खूबसूरत मंदिर बने हुए हैं। इन मंदिरों में एक मंदिर दसवीं शताब्दी में कच्चापगहटा शैली में बना है। मंदिर का गर्भगृह, अंतराल और मंडप मुख्य आकर्षण है। चंदल मठ यहां का अन्य लोकप्रिय और प्राचीन मंदिर है। इस गांव में एक क्षतिग्रस्त बौद्ध मठ भी देखा जा सकता है।

बूढ़ी चन्देरी

ओल्ड चन्देरी सिटी को बूढ़ी नाम से जाना जाता है। 9वीं और 10वीं शताब्दी में बने जैन मंदिर यहां के मुख्य आकर्षण हैं। जिन्हें देखने हेतु हर साल बड़ी संख्या में जैन धर्म के अनुयायी आते हैं।

शहजादी का रोजा

यह स्मारक कुछ अनजान राजकुमारियों को समर्पित है। स्मारक के अंदरूनी हिस्से में शानदार सजावट की गई है। स्मारक की संरचना ज्यामिती से प्रभावित है।

जामा मस्जिद

चन्देरी में बनी जामा मस्जिद मध्य प्रदेश की सबसे बड़ी मस्जिदों में एक है। मस्जिद के उठे हुए गुंबद और लंबी वीथिका काफी सुंदर हैं।

देवगढ़ किला

चन्देरी से 25 किलोमीटर दूर दक्षिण पूर्व में देवगढ़ किला स्थित है। किले के भीतर 9वीं और 10 वीं शताब्दी में बने जैन मंदिरों का समूह है जिसमें प्राचीन काल की कुछ मूर्तियां देखी जा सकती हैं। किले के निकट ही 5वीं शताब्दी का विष्णु दशावतार मंदिर बना हुआ है, जो अपनी सुंदर मूर्तियों और नक्कासीदार स्तंभों के लिए जाना जाता है।
उड़न गिलहरी

जीवनकाल

वनों में इनका जीवनकाल लगभग ६ वर्ष का होता है लेकिन बन्दी अवस्था में (जैसे चिड़ियाघर में) इनका जीवनकाल १५ साल तक का हो सकता है। परभक्षियों की वजह से शावकों की मृत्यु दर काफ़ी ऊँची होती है। प्राय: यह प्राणी निशाचर होता है।

विवरण

इस प्राणी के आगे और पीछे के पैरों के बीच खाल की एक झिल्ली होती है। यह एक पेड़ से दूसरे पेड़ में जाने के लिए अपने पैर फैलाकर कूद जाते हैं और उड़ने वाले पशु-पक्षियों की तरह दूर तक चले जाते हैं, लेकिन यह अपने पैर फैलाकर ग्लाइड करते हैं, उड़ते नहीं हैं।
२४२२ ईसा पूर्व

२४२२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४२२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
द हिन्दू

द हिन्दू (The Hindu) भारत में प्रकाशित होने वाला एक दैनिक अंग्रेज़ी समाचार पत्र है। इसका मुख्यालय चेन्नई में है और इसका साप्ताहिक पत्रिका के रूप में प्रकाशन वर्ष 1878 में आरम्भ हुआ। यह दैनिक के रूप में वर्ष 1889 में आरम्भ हुआ। यह भारत के शीर्ष दैनिक अंग्रेज़ी समाचार पत्रों में से एक है। भारतीय पाठक सर्वेक्षण के 2014 के अनुसार यह भारत में पढ़े जाने वाले अंग्रेज़ी समाचार पत्रों में तीसरे स्थान पर है। पहले दो स्थानों पर द टाइम्स ऑफ़ इंडिया और हिन्दुस्तान टाइम्स पाये गये। द हिन्दू मुख्य रूप से दक्षिण भारत में पढ़ा जाता है और केरल एवं तमिलनाडु में सबसे ज्यादा पढ़ा जाने वाला अंग्रेज़ी दैनिक समाचार पत्र है।
वर्ष २०१० के आँकड़ों के अनुसार इस उद्यम में 1,600 से अधिक लोगों को काम दिया गया है और इसकी वार्षिक आय $200 मिलियन से अधिक है। इसकी आय के मुख्य स्रोतों में अंशदान और विज्ञापन प्रमुख हैं। वर्ष 1995 में अपना ऑनलाइन संस्करण उपलब्ध करवाने वाला, द हिन्दू प्रथम भारतीय समाचार पत्र है। नवम्बर 2015 के अनुसार, यह भारत के नौ राज्यों में 18 स्थानों से प्रकाशित होता है: बंगलौर, चेन्नई, हैदराबाद, तिरुवनन्तपुरम, विजयवाड़ा, कोलकाता, मुम्बई, कोयंबतूर, मदुरै, नोएडा, विशाखपट्नम, कोच्चि, मैंगलूर, तिरुचिरापल्ली, हुबली, मोहाली, लखनऊ, इलाहाबाद और मलप्पुरम।
वृक्क अश्मरी

किडनी स्टोन या गुर्दे की पथरी (वृक्कीय कैल्कली,रीनल कॅल्क्युली, नेफरोलिथियासिस) (अंग्रेजी:Kidney stones) गुर्दे एवं मूत्रनलिका की बीमारी है जिसमें, वृक्क (गुर्दे) के अन्दर छोटे-छोटे या बड़े पत्थर का निर्माण होता है। गुर्दें में एक समय में एक या अधिक पथरी हो सकती है। सामान्यत: ये पथरियाँ अगर छोटी हो तो बिना किसी तकलीफ मूत्रमार्ग से शरीर से बाहर निकाल दी जाती हैं, किन्तु यदि ये पर्याप्त रूप से बड़ी हो जाएं (२-३ मिमी आकार के) तो ये मूत्रवाहिनी में अवरोध उत्पन्न कर सकती हैं। इस स्थिति में मूत्रांगो एवं कमर और पेट के आसपास असहनीय पीड़ा होती है जिसे रीनल कोलिक कहा जाता है । 
यह स्थिति आमतौर से 30 से 60 वर्ष के आयु के व्यक्तियों में पाई जाती है और स्त्रियों की अपेक्षा पुरूषों में चार गुना अधिक पाई जाती है। बच्चों और वृद्धों में मूत्राशय की पथरी ज्यादा बनती है, जबकि वयस्को में अधिकतर गुर्दो और मूत्रवाहक नली में पथरी बन जाती है। आज भारत के प्रत्येक सौ परिवारों में से दस परिवार इस पीड़ादायक स्थिति से पीड़ित है, लेकिन सबसे दु:खद बात यह है कि इनमें से कुछ प्रतिशत रोगी ही इसका इलाज करवाते हैं और लोग इस असहनीय पीड़ा से गुज़रते है।
एवम् अश्मरी से पीड़ित रोगी को काफ़ी मात्रा में पानी पीना चाहिए।
जिन मरीजों को मधुमेह की बीमारी है उन्हें गुर्दे की बीमारी होने की काफी संभावनाएं रहती हैं। अगर किसी मरीज को रक्तचाप की बीमारी है तो उसे नियमित दवा से रक्तचाप को नियंत्रण करने पर ध्यान देना चाहिए क्योंकि अगर रक्तचाप बढ़ता है, तो भी गुर्दे खराब हो सकते हैं।

कारण

किसी पदार्थ के कारण जब मूत्र सान्द्र (गाढ़ा) हो जाता है तो पथरी निर्मित होने लगती है। इस पदार्थ में छोटे छोटे दाने बनते हैं जो बाद में पथरी में तब्दील हो जाते है। इसके लक्षण जब तक दिखाई नहीं देते तब तक ये मूत्रमार्ग में बढ़ने लगते है और दर्द होने लगता है। इसमें काफी तेज दर्द होता है जो बाजू से शुरु होकर उरू मूल तक बढ़ता है।

लक्षण

पीठ के निचले हिस्से में अथवा पेट के निचले भाग में अचानक तेज दर्द, जो पेट व जांघ के संधि क्षेत्र तक जाता है। दर्द फैल सकता है या बाजू, श्रोणि, उरू मूल, गुप्तांगो तक बढ़ सकता है, यह दर्द कुछ मिनटो या घंटो तक बना रहता है तथा बीच-बीच में आराम मिलता है। दर्दो के साथ जी मिचलाने तथा उल्टी होने की शिकायत भीहो सकती है। यदि मूत्र संबंधी प्रणाली के किसी भाग में संक्रमण है तो इसके लक्षणों में बुखार, कंपकंपी, पसीना आना, पेशाब आने के साथ-साथ दर्द होना आदि भी शामिल हो सकते हैं ; बार बार और एकदम से पेशाब आना, रुक रुक कर पेशाब आना, रात में अधिक पेशाब आना, मूत्र में रक्त भी आ सकता है। अंडकोशों में दर्द, पेशाब का रंग असामान्य होना।
गुर्दे की पथरी के ज्यादातर रोगी पीठ से पेट की तरफ आते भयंकर दर्द की शिकायत करते हैं। यह दर्द रह-रह कर उठता है और कुछ मिनटो से कई घंटो तक बना रहता है इसे ”रीलन क्रोनिन” कहते हैं। यह रोग का प्रमुख लक्षण है, इसमें मूत्रवाहक नली की पथरी में दर्दो पीठ के निचले हिस्से से उठकर जांघों की ओर जाता है।

निदान

गुर्दे की पथरी के निदान के लिए सबसे पहले संपूर्ण जांच ज़रूरी है। 
जाँच के कई रेडियोलोजी टेस्ट्स उपलब्ध है। अल्ट्रासाउंड जांच सबसे पहले करते है जो काफी जानकारी प्रदान कराती है। 
अगर अल्ट्रासाउंड पर पथरी दिखती है या फिर गुर्दे में सूजन मिलती है तो फिर XRAY या रंगीन XRAY किआ जाता है जिसे IVP बोलते है।  रंगीन दवा या कंट्रास्ट देने से पहले किडनी का फंक्शन जांचना जरुरी है। 
आजकल CT स्कैन ने अल्ट्रासाउंड और IVP की जगह ले ली है। 
जांचे पूर्ण होने पर पथरी के कई तरह के इलाज संभव है। 
१. PCNL 
२. ESWL 
३. URS 
४. मेडिकल मैनेजमेंट
द्रव्यसंग्रह

द्रव्यसंग्रह  (द्रव्यों का संग्रह) ९-१० वीं सदी में लिखा गया एक जैन ग्रन्थ है। यह सौरसेणी प्राकृत में आचार्य नेमिचंद्र द्वारा लिखा गया था। द्रव्यसंग्रह में कुल ५८ गाथाएँ है। इनमें छः द्रव्यों का वर्णन है: जीव, पुद्ग़ल, धर्म द्रव्य, अधर्म द्रव्य, आकाश और काल द्रव्य। यह एक बहुत महत्वपूर्ण जैन ग्रन्थ है और जैन शिक्षा में एक महत्वपूर्ण भूमिका निभाता है। द्रव्यसंग्रह ग्रन्थ को अक्सर याद किया जाता है क्योंकि इसमें संक्षिप्त पर बहुत अच्छे से द्रव्यों के स्वरूप का वर्णन है।

सामग्री और अवलोकन

द्रव्यसंग्रह में व्यवहार नय और निश्चय नय की अपेक्षा से कथन किया गया है। ग्रन्थ का अंग्रेज़ी भाषा में अनुवाद करने वाले, सरत चन्द्र घोषाल ने द्रव्यसंग्रह को ३ भागों में बांटा था —पहले भाग में छह द्रव्यों का वर्णन (छंद 1-27), दूसरे में सात तत्त्व (छंद 28-39) और तीसरे भाग में मोक्ष या की मुक्ति मार्ग का निरूपण है (छंद 40-57)।

पंच परमेष्ठी

द्रव्यसंग्रह की गाथा ४९ से ५४ में पंच परमेष्ठी और उनकी विशेषताओं का वर्णन है। 
जिन्होंने चार घातिया कर्मों का नाश करके अनंत दर्शन, ज्ञान, सुख, और वीर्य  प्राप्त कर लिया है, और जो परमऔदारिक शरीर में  स्थित है, ऐसे अर्हत भगवान की शुद्ध आत्मा का ध्यान करना चाहिए।
—द्रव्यसंग्रह (५०)

टीकाएँ

द्रव्यसंग्रह पर लिखी गयी टीकाओं में  प्रमुख टीका ब्रह्मदेव की है।
दलमा अभयारण्य

दलमा अभयारण्य झारखंड के जमशेदपुर, राँची और पश्चिम बंगाल के पुरुलिया के बीच बसा पूर्वी भारत का एक प्रमुख वन्य जीव अभयारण्य है। इस अभयारण्य को खास तौर पर हाथियों के संरक्षण के लिये चुना गया है।
नाज़िश प्रतापगढ़ी

नाजिश प्रतापगढ़ी (24 जुलाई,1924-10 अप्रैल,1984) उर्दू के शायर व कवि थे। वे ग़ालिब पुरस्कार और मीर पुरस्कार जैसे उर्दू साहित्य के सर्वोच्च सम्मान से सम्मानित है।
बुधपुरा

जनसांख्यिकी

सन् 2001 की जनगणना के अनुसार बुधपुरा की जनसंख्या 4387 थी, जिसमें 54% पुरुष एवं 46% महिलाएँ शामिल हैं। बुधपुरा की औसत साक्षरता दर 25% है जो राष्ट्रीय औसत 59.5% से कम है। यहाँ की पुरुष साक्षरता दर 35% और महिला साक्षरता दर 13% है। यहाँ छः वर्ष से कम उम्र के बच्चों की संख्या कुल जनसंख्या का 20% है।
शोभना भारतीय

शोभना भारतीय राज्यसभा की सांसद हैं। वे भारत के प्रसिद्द उद्योगपति कृष्णकुमार बिड़ला की बेटी हैं। वे भारत के बड़े समाचारपत्र हिन्दुस्तान टाइम्स की संपादकीय सलाहकार हैं। साथ ही वे बिड़ला प्रौद्योगिकी एवं विज्ञान संस्थान, पिलानी की प्रो-चांसलर भी हैं।
कक्षीय झुकाव

कक्षीय झुकाव (अंग्रेजी: Axial tilt) खगोलशास्त्र में किसी वस्तु की परिक्रमा कक्षा (ऑरबिट) का किसी अन्य वस्तु या वस्तुओं की परिक्रमा कक्षा से बनने वाला कोण (ऐंगल) है। मसलन बुध ग्रह (मरक्यूरी) का कक्ष पृथ्वी के कक्ष से ७.०१° के झुकाव पर है। अगर पृथ्वी के सूर्य के इर्द-गिर्द परिक्रमा कक्ष को एक समतल (प्लेन) में देखा जाये तो बुध परिक्रमा करता हुआ एक छोर पर इस समतल से लगभग ७.०१° ऊपर उठता है और कक्ष के दूसरे छोर पर ७.०१° समतल से नीचे जाता है।
पञ्चदशी

पंचदशी , माधवाचार्य विद्यारण्य द्वारा रचित अद्वैत वेदान्त का सरल और सम्पूर्ण ग्रन्थ है।
२ सितम्बर

जन्म

रुपेश सकलेच्आ
भू-संपर्कन क्षरण परिपथ विच्छेदक

भू-संपर्कन क्षरण परिपथ विच्छेदक (Earth-leakage circuit breaker (ELCB)) का उपयोग विद्युत धक्का बचाव के लिये किया जाता है। इसका उपयोग उन विद्युत इन्स्टालेशन्स में किया जाता है जहाँ का भू-प्रतिबाधा बहुत अधिक हो। यह युक्ति धातु के बने इन्क्लोजर्स पर पैदा हुए कम वोल्टेजों को भी भाँप (detect) लेते हैं और परिपथ को तोड़ देते हैं। पहले इसका खूब उपयोग होता था, किन्तु अब नये इन्स्टालेशन में इसके बजाय अवशिष्ट धारा परिपथ विच्छेदक का प्रयोग होने लगा है, जो सीधे लीकेज धारा को ही डिटेक्ट करते हैं।
वैशाख शुक्ल द्वादशी

वैशाख शुक्ल द्वादशी भारतीय पंचांग  के अनुसार द्वितीय माह की बारहवी तिथि है, वर्षान्त में अभी ३१८ तिथियाँ अवशिष्ट हैं।
स्रोतास्विनी तारामंडल

अन्य भाषाओं में

अंग्रेज़ी में स्रोतास्विनी तारामंडल को "इरिडनस कॉन्स्टॅलेशन" (Eridanus constellation) कहा जाता है, जो यूनानी भाषा में आधुनिक पो नामक नदी का नाम था। अरबी में इसे "अल-नहर" (النهر‎) कहा जाता है।

महारिक्ति

ब्रह्माण्ड के जिन बड़े इलाक़ों में कोई आकाशगंगा नहीं होती उन्हें "रिक्ति" (वोइड) कहा जाता है। इरिडनस महारिक्ति सन् २००७ तक मिली सब से बड़ी ज्ञात रिक्ति है और इसका व्यास एक अरब प्रकाश-वर्ष है। इसकी उपस्तिथि ब्रह्माण्ड की सृष्टि की वर्तमान वैज्ञानिक धारणाओं के लिए एक चुनौती है। वैज्ञानिकों ने यहाँ तक कहा है के शायद यह हमारे ब्रह्माण्ड और एक अन्य अज्ञात/अदृश्य ब्रह्माण्ड के दरमयान क्वांटम उलझाव का नतीजा है।
बस्सी विधानसभा क्षेत्र (राजस्थान)

बस्सी विधानसभा क्षेत्र राजस्थान का एक विधानसभा क्षेत्र है। यहाँ से निर्दलीय अंजू देवी धानका विधायक हैं।